เรื่องของมาสก์ : ทำไมคุณควรใส่มาสก์ตลอดทั้งปี ไม่เพียงแค่ช่วงที่ไข้หวัดระบาดเท่านั้น

ในปัจจุบัน มาสก์ปิดปากกลายเป็นอุปกรณ์จำเป็นของผู้คนไปแล้ว นอกจากเสียว่ามันจำเป็นในช่วงที่มีฝุ่นพิษมากแล้ว ช่วงที่มีไข้หวัดระบาด มาสก์ก็เป็นสิ่งจำเป็นมากเช่นกัน จนกลายเป็นว่าเราขาดมันไม่ได้เสียแล้ว และด้วยสถานการณ์ที่มีโรคระบาดไปทั่วเอเชีย และเริ่มลามไปจนถึงทั่วโลกแล้ว ทำให้มาสก์กลายเป็นของหายาก ที่ผู้คนหาซื้อกันแทบพลิกแผ่นดิน และเหล่านี้คือ 6 เหตุผล ที่คุณควรใส่มาสก์ตลอดทั้งปี ไม่เพียงแต่ช่วงที่ไข้หวัดระบาดเท่านั้น

เชื้อโรคมีอยู่ทุกที่ โดยเฉพาะอย่างยิ่งโรงพยาบาล

ในยุคที่เชื้อโรค พร้อมที่จะกลายพันธุ์ได้ตลอดเวลา ทำให้เราได้เห็นว่า มีเชื้อโรคใหม่ๆมาให้แพทย์ได้รับมือกันทุกปีแล้ว ดังนั้น การป้องกันตนเองจากเชื้อโรค ทั้งป้องกันเข้าหาตนเอง และไม่แพร่เชื้อไปยังคนอื่นย่อมเป็นสิ่งที่ควรทำ เพราะเราไม่รู้ว่าภูมิคุ้มกันของเราสามารถต้านทานเชื้อโรคเหล่านั้นได้มากน้อยแค่ไหน ดังนั้นเพื่อความปลอดภัยของคุณ โดยเฉพาะอย่างยิ่งเวลาคุณไปโรงพยาบาล คุณควรสวมใส่มาสก์อยู่เสมอ

มลพิษนั้นยากที่จะควบคุม

ในยุคที่การเดินทางนั้นจำเป็น และผู้คนก็นิยมมีรถส่วนตัวกันมากขึ้น ดังนั้น มลพิษทางอากาศ โดยเฉพาะอย่างยิ่งในเมืองหลวง หรือเมืองใหญ่ๆ เป็นสิ่งที่เลี่ยงไม่ได้เลย ผู้คนที่อยู่ในจุดเสี่ยงเหล่านั้น มีโอกาสเกิดโรคปอด หรือระบบทางเดินหายใจอักเสบได้ทุกเมื่อ โดยเฉพาะอย่างยิ่ง หากคุณเดินทางด้วยรถมอเตอร์ไซค์ ที่คุณจะต้องสูดอากาศเข้าไปเต็มๆ โดยที่ไม่มีสิ่งป้องกันใดๆ ซึ่งเป็นอันตรายต่อปอดของคุณอย่างยิ่ง ดังนั้นควรสวมใส่มาสก์ทุกครั้ง หากคุณต้องเดินทาง หรืออยู่ในที่ที่มีการจราจรหนาแน่น เพื่อปกป้องปอดของคุณให้ใช้งานได้นานมากขึ้น