สตรี 6 ท่านที่มีอิทธิพลในการเปลี่ยนประวัติศาสตร์

ปฏิเสธไม่ได้เลยว่าในยุคสมัยนี้ มีการยอมรับผู้หญิงมากขึ้น ต่างจากในสมัยก่อน ที่ไม่ค่อยมีการพูดถึงบทบาทของผู้หญิงในวงสังคมเท่าไหร่นัก แต่จริงๆแล้ว ความสามารถของผู้หญิง และความกล้าหาญของพวกเธอนั้น มีไม่น้อยไปกว่าชายเลยจริงๆ และนี่เป็นสตรี 6 ท่าน ที่มีบทบาทสำคัญในการเปลี่ยนแปลงประวัติศาสตร์

คลีโอพัตรา

สตรีผู้มีอิทธิพล และเป็นราชินีแห่งอาณาจักรอียิปต์โบราณผู้เลื่องลือเรื่องอำนาจ และความสามารถในการปกป้องอาณาจักรอียิปต์โบราณจากเงื้อมมือของอาณาจักรกรีก โรมัน และอาณาจักรอื่นๆที่เป็นมหาอำนาจ ด้วยการใช้ความเป็นหญิงของเธอ ในการใช้อำนาจของอาณาจักรโรมัน ด้วยการมีความสัมพันธ์กับกษัตริย์จูเลียส ซีซาร์ และมาร์ค แอนโทนีแห่งโรม จึงทำให้อาณาจักรอียิปต์โบราณในสมัยนั้นเป็นเอกราชจากเมืองมหาอำนาจอื่น

มารี คูรี

มาดามมารี คูรี เป็นนักวิทยาศาสตร์สาขาฟิสิกส์ และเคมี ผู้ซึ่งมีบทบาทในการเปลี่ยนประวัติศาสตร์ และผลงานของเธอ ยังถูกใช้เพื่อช่วยชีวิตผู้คนนับล้านจนถึงปัจจุบันนี้ มาดามมารี คูรี่เป็นผู้ค้นพบธาตุเรเดียม ที่ทุ่มเททั้งชีวิตของเธอ เพื่อใช้ในการศึกษาด้านธาตุกัมมันตรังสี และธาตุเรเดียมที่เธอค้นพบนี้ เป็นกัมมันตรังสีที่ใช้รักษาโรคมะเร็ง โรคร้ายที่คร่าชีวิตผู้คนเป็นอันมาก เธอได้รับการยกย่องและให้การยอมรับว่าเป็นคนที่เก่งที่สุด และเธอก็เป็นผู้หญิงคนแรกของโลกที่ได้รับรางวัลโนเบล และยังเป็นผู้เดียวที่ได้รับรางวัลโนเบลทั้งสองสาขา เธอทุ่มเททั้งชีวิตของเธอเพื่องานวิจัย จนวาระสุดท้ายของเธอ เธอได้เสียชีวิตจากโรคไขกระดูกฝ่อ ซึ่งเป็นผลข้างเคียงจากสารกัมมันตรังสีต่างๆ ที่เธอทำการทดลอง